Publication: Magyar Közlöny
Issue: MK-1999-27 (Year: 1999, Number: 27)
Era: 1990-2004
Section: * A devizáról szóló 1995. évi XCV. törvény 89. § (4) bekezdése
Paragraph Index: 1446

22. Cikk Hiteles szövegek A fentiek hiteléül, alulírottak, a kellő meghatalmazások birtokában aláírták a jelen Jegyzőkönyv angol, francia, német, olasz, orosz és spanyol nyelven, amely szövegek mindegyike egyaránt hiteles, és amelyeket egy példányban letétbe helyeztek a Portugál Köztársaság Kormányánál. Készült Lisszabonban, az ezerkilencszázkilencvennegyedik év decemberének tizenhetedik napján. Függelék Az együttműködés lehetséges területeinek példaszerű és nem kimerítő jegyzéke a 9. Cikk értelmében Energiahatékonysági programok kidolgozása, beleértve az energiahatékonysági akadályok és potenciálok megállapítását, valamint az energiabesorolási és hatékonysági szabványok kidolgozása. Az energiaciklus környezeti hatásainak felmérése. Gazdasági, jogi és szabályozási intézkedések kidolgozása. A technológia átadása, technikai segítségnyújtás és ipari vegyes vállalatok a nemzetközi tulajdonjogi rendszerek és az egyéb alkalmazandó nemzetközi megállapodások tárgyaként. Kutatás és fejlesztés. Oktatás, képzés, tájékoztatás és statisztikák. Intézkedések megállapítása és elrendelése, mint például adóügyi vagy egyéb, a piacra alapozott eszközöké, beleértve a forgalmazhatósági engedélyeket, hogy figyelembe vegyék a külső, nevezetesen a környezeti költségeket és hasznokat is. Energiaelemzés és politika megfogalmazása: — energiahatékonysági potenciálok felmérése; — energiakeresleti elemzés és statisztikák; — jogi és szabályozási intézkedések kidolgozása; — integrált erőforrás tervezés és keresleti oldal gazdálkodás; — környezeti hatás felmérése, beleértve a fő energiaprojekteket is. Az energiahatékonyság javítására és a környezeti célkitűzésekre irányuló gazdasági eszközök értékelése. Energiahatékonysági elemzés a szénhidrogének finomítása, átalakítása, szállítása és elosztása terén. Az energiahatékonyság javítása a villamos áram előállítás és átvitel terén: — kogeneráció; — gyári összetevők (kazánok, turbinák, generátorok stb.); — hálózat integrálás. Az energiahatékonyság javítása az építőiparban: — hőszigetelési szabványok, passzív napenergia és szellőztetés; — helyiségek fűtése és légkondicionáló rendszerek; — magas hatékonyságú, alacsony NOx égők; — mérőtechnológiák és egyéni mérőműszerek; — háztartási készülékek és világítás. Önkormányzati és helyi kommunális szolgáltatások: — körzeti távfűtési rendszerek; — hatékony gázelosztó rendszerek; — energiatervezési technológiák; — városok vagy más területi egységek ikresítése; — energiagazdálkodás a városokban és a középületekben; — hulladékkezelés és energia-visszanyerés hulladékból. Az energiahatékonyság javítása az ipari szektorban: — vegyes vállalatok; — energia kaszkádkapcsolás, kogenerálás és hulladékhő-visszanyerés; — energiaauditok. Az energiahatékonyság javítása a szállítási szektorban: — gépjármű teljesítményi szabványok; — gazdaságos szállítási infrastruktúrák kifejlesztése. Tájékoztatás: — tudatosság kialakítása; — adatbázisok: hozzáférés, műszaki specifikációk, információs rendszerek; — műszaki információk terjesztése, gyűjtése és egybevetése; — viselkedési tanulmányok. Képzés és oktatás: — energiaipari vezetők, tisztviselők, mérnökök és diákok cseréje; — nemzetközi képzési tanfolyamok rendezése. Finanszírozás: — jogi keretek kidolgozása; — harmadik fél általi finanszírozás, — vegyes vállalatok; — társfinanszírozás.”

Source: https://magyarkozlony.hu/hivatalos-lapok/9a9cf91e894c223daf4f422c4ff3939a175a3dd0/dokumentumok/cfdda7ae12cc433c714d617b11f21b093ff42b3e/letoltes